رومن ہرزوگ

رومن پرزوگ (پیدائش 5 اپریل 1934) جرمنی کے سیاست دان تھے اور ان کی سیاسی جماعت کرسچن ڈیموکریٹک اتحاد ہے۔ رومن 1994 سے 1999 تک جرمنی کے صدر رہے۔ 1990 میں جرمنی کے متحد ہونے کے بعد وہ وفاقی جمہورئہ جرمنی کے پہلے صدر تھے اور جنگ عظیم دوم کے بعد دوسرے صدرمملکت تھے جنہوں نے پورے جرمنی کی صدارت کی۔

سوانح عمری 
رومن ہرزوگ 1934 میں لینڈشٹ، باواریا میں ایک پروٹیسٹنٹ گھرانے میں پیدا ہوئے۔

رومن نے میونخ میں قانون کی تعلیم حاصل کی اور 1957 میں قانون کا پہلا امتحان دیا۔ 1958 میں رومن نے ڈاکٹر جیورس کا خطاب حاصل کیا اور جامعہ میونخ میں 1964 تک اسسٹنٹ کا کام کیا، اس دوران میں رومن نے قانون کا دوسرا امتحان بھی پاس کر لیا۔ 1964 ان کے مضمون Die Wesensmerkmale der Staatsorganisation in rechtlicher und entwicklungsgeschichtlicher Sicht (اردو ترجمہ: ریاست کی تنظیمی خصوصیات، قانونی اور ترقیاتی-تاریخی نقطہ میں) کی وجہ سے رومن کو پروفیسر کا عہدہ ملا اور رومن نے 1966 تک جامعہ میونخ میں پڑھایا۔ 1966 کے بعد رومن نے فری جامعہ برلن میں ریاستی قانون اور سیاسیات کے مضمون پڑھائے۔ 1969 میں رومن نے فری جامعہ برلن اسپیئر میں انتظامی عہدہ سنبھال لیا اور 1971 سے 1972 تک جامعہ کے صدر رہے۔

1973 میں رومن کے سیاسی سفر کا آغاز رہائنلینڈ-پیلاٹینیٹ کے ریاستی نمائندہ کے طور پر بون کی وفاقی حکومت کے ساتھ ہوا۔ رومن 1978 میں بیڈن-ورٹمبرگ ریاستی حکومت میں وزیر ثقافت اور کھیل رہے۔ 1980 میں رومن لینڈٹیگ کی ریاستی پارلیمنٹ میں منتخب ہوئے اور وزیر داخلہ کی کرسی سنبھالی۔

1934ء کی پیدائشیں
2017ء کی وفیات
جرمن سیاست دان
جرمن صدور
جرمن لوتھری شخصیات